
Si nicdica ex una parte respicitur scientia, 
quae, cum generosiores inter ac beneflcentissi- 
raas merito conscribatur , eorum amorem qui 
magnanimis sensibus praediti sunt, sibi conci- 
liat; ex alia, quousque Tullii manebit sentenlia: 
Ad rem gerendam autem qui acceditjcaveat, 
ne id modo c6nsideret quam illa res honesta 
sit, sed etiam ut habeat efficiendi facultatem, 
nunquam sane negabitur, eos solummodo medi- 
cinam facere debere, quibus natura idoneas lar- 
gita est dolcs, ut et discant* et debite scientiam, 
ditissimam cognitionura messem reposcentem, 
vastissimam proinde atque difficillimam tractent. 
Hujusce veritatis persuasi, plures habentur cele- 
berrimi viri, qui de medico individuo non pauca 
protulerunt scripta, et nemo pro certo datur 
qui eidem ipsi operam non dederit. Quapropter 
hisce nixus, dissertatiunculara inauguralem, dc 
praecipuis medici dotibus deque praecipuis cjus- 

dem officiis pertractantem, conficere statui. Hu- 
manitas, qua faustissima hacce die, licet immeri- 

• 

to, me cohonestatum experior, animum addit ac 
spem, fore ut vos, Professores clarissimi, cum 
opus viribus minus accommodatum susceperim, 
incompta mea verba aequi bonique sitis facturi . 

Praecipuae mcdici dotes . 

Omnes inter qui liberales artes vel gravissi- 
nias scientias profitentur, tanta non requiritui \ 
quanta pro medico, phvsicarum proprietatum 
excellentia . Et sane ubi consideretur, quod me- 
dicus, qualibet hora, ubicumque ejus desideratur 
adventus, opem ferre, ac saepius cum aegri, pa- 
rabolani, vel parentura praestigiis artisve tricis 
conflictari debeat ; quod interdum disquisitiones 
ingratas, cadaverum puta sectiones, vel etiam 
periculo plenas, contagiosi ver. gr. morbi thera- 
piam instituens, suscipere cogatur; quod demura 
domura regressus requiescere non raro nequcat 
ex gravissimis meditationibus, quas difficile suum 
munus expostulat, concludendum quidem erit, 
ipsum tot laborum periculo resistere haud posse, 
xiisi firma constantique valetudine fruatur. Prae- 
ter valetudinem, ubi ad medicum - chirurgum 
mentem vertamus, ut membrorum et vel maxi- 
me manuum agilitate ac firmitate polleat, pluri- 

mi interest, quippe dotes haece praecipuum si- 
stunt fundameutum ad sic dictam chirurgicam 
dexteritatem comparandam, in quavis operandi 
methodo non dumtaxat utilem, sed eo magis ne- 
cessariam, quoniam multarum operationum ul- 
timus fortunatus finis ab eadem non infrequen- 
ter dependeat. Celsus palam jam fecit: Chirur- 
gttm juvenem, numquam aetate gravatum, fir- 
ma aptaque manu, non tremebunda instrui, 
atque pari cum agilitate tam. dextera quam 
sinistra uti oportere . Quod si unumquemque 
ad scientias artesque incumbentem exquisita 
seneuum normalitas decet, haec medicum magis 
magisque decet, qui artem observationi et expe- 
rientiae rerum extra se obvenientium nixam pro- 
fitetur. Et revera quoad gustatus organum, quam 
crebra medico objicitur opportunkas, ut simpli- 
ti degustatione ream vel optimam medicaminum 
indolem agnoscat! Etiam pro aliquorum morbo- 
rum confirmanda diagnosi facit gustus, cum, ex. 
gr., nonnisi ab urinarum dulci saporc meliites 
diabetes rite comprobetur. Quoad olfactum, foe- 
tens peculiaris odor interdum de ossium deque 
organismi cavitatum profunda laesione medicum 
reddit certiorem . Plurium praeterea exanthema- 
tum evolutio a specifice olida transpiratione 
praenuntiatur, uti acidus halitus, praesertim in 
puerpcris, miliarium nuncius. Olfactus denique 

aequae medicamentorum cognilioni non parura 
contribuit. Ante enunciatos vero, oculorum acer- 
rimus sensus, ut diagnostica complura pathogno- 
monica morborum symptoraata riLe et colligat 
et existimet, quam maxime medico convenit. 
Quo pacto enim et agnoscere et discernerje efflo- 
rescentiarum cutanearum formam adamussim.va- 
leret, nisi prompta atque exculta intuendi facul- 
tate donaretur? AfFectionum pariter mirabile vi- 
sionis organon mulctantium justa cognitio (ali- 
quas puta cataractae complicationes, glaucoma 
incipiens , ulcerum characteres etc.) xion aliter 
quam ex visu acuto elici ut plurimum potest. 
Iritis insuper syphilitica et arthritioa simplici in- 
tuitu, licet anamnestica deficiant momenta. sese 
interdum medico pandit. Tandem vel quantum 
in morborum indole detegenda non affundunt 
lurainis faciei commutata lineamenta! Hac ratio- 
ne summus Morgagnius in amici Valisnieri vul- 
tu non dubia instantis mortis signa reperit, dum 
ceteri medici, vaticinium Morgagni fere irriden- 
tes, affectionem flocci faciendam tantum agno- 
scobant. Auditus pariter pro medico praestantia 
satis patct, cum frequens occurrat occasio mul- 
tifarios sonos per percussionem, temporibus no- 
stris valde excultam, in morborum vel pectoris 

pcculiares vocis aut loquclae computandi miita- 

tiones, quae a palati mollis, faucium, laryngis., 
vel, aliquibus in casibus, genitalium organorum 
affectionibus inducuntur. Sed raagis adhuc de 
ejusdem sensus utilitate optime instructi emolu-. 
menta, si perpendantur, a mediata auscultatione 
emergentia deponunt. Non latet quidem Rostan, 
propria ductum experientia, auscultationem, tu- 
bi laenneciani ope, et summe difficilem et dc- 
• fatigantem atque solidis diagnoseos elementis 
statuendis ineptam declarasse; nemo tamen un- 
quam negabit, quod ceteris consociata-phaeno- 
menis, mediata auscultatio non parum confe- 
rat, ut pleurae, viarum respiratoriarum, vaso- 
rum majorum et cordis ipsius affectiones me- 
lius innotescant, quin imo in quibusdam oc- 
cultis aut larvatis pneumoniis -unicam fere dia- 
gnoseos basim sistat . In obstetrica deinceps ar- 
te, nonne certum de vitalitate fetus praebet ju- 
dicium, si per stethoscopium cordis pulsationea 
percipiuntur? Tandem quod ad tactum attinet, 
sensum quoque istum percellere, ex eo eruitur, 
quod jam examini morborum sine dubitatione 
omnium organismi viventis optime inserviat . • 
Nonnisi enim per tactum frequentissimae mor- 
bosae anomaliae, quae sive in cutaneo textu, si- 
ve in vasorum atque cordis pulsationibus con- 
tingunt, dignoscuntur . Quanti praeterea mo- 
menti est tactus in ceilularis subcutanei, muscu- 

lorum, visccrum abdominalium aliorumque, nec 
non tumorum, fracturarum, luxationum etc. in- 
normalibus mutationibus perlustrandis? Quibus 
addi potest. idem organon adminiculum tutius 
et juxta Malacarne potissimum fundamentum 
pro obstftricia evadere. 

Cum autem medicina omnino rationalis ars 
dici mereatur, prae physicis mentales dotes a 
medico cxposcuntur . Et hic natura larga manu . 
divitias suas diffundere illis deberet, qui Hygieae 
artis exercitio sese deditos confitentur. Cuncta 
creata, exclamat clarissimus De-Filippi, si ab hu- 
mano intellectu hoc fieri posset, medici investi- 
galiones ac elucubrationes essent amplectendae! 
Et revera universae naturales scientiae non par- 
vum medicinae lumen adferunt, nonnullae imo 
essentiales hujus bases constituunt. His adde 
vastam medicae praxeos aream, quam peragran- 
do intellectus quam robustissimus defatigari pos- 
set. Quo igitur pacto medicus tam ditissimam et 
perarduam scientiam capere aptc valebit, nisi 
cum alacri contemplandi facultate memoriam si- 
mul teneat excellentem? Quod si celeberr. Zim- 
mermann adseruit, exiguam medico sufficere 
memoriam, difficile talis reciperetur opinio, ubi 
non admittatur, ipsum, uti probabilius, majo- 
rem sic pro acri et inteUigenti judicio necessita- 
tem ostendere voluisse . Nemo enim inficias ibit, 

medicum in hacce dote potius, quam in illa ma- 
gis excellere debere ; quippe si diversissimas ac 
innumerabiles idcas, quas sibi comparare conve- 
nit, prompte discernere ac coordinare sciverit, 
non tantum memoriae suae mirabili modo suc- 
curret, sed utiles quoque observationes nec non 
experimenta rite existimabit, ac sequelas exinde 
fluentes melius custodiet.* Ad hujusmodi vero fi- 
nem consequendum, praeter judicium firmum , 
sublime quoque'expedit ingenium ; quibus doti- 
bus exornatus medicus, in discrepantibus sen- 
tentiis sese dirigere, et eas solummodo accipere 
poterit theorias, quae ab observationibus et ex* 
periraentis rite institulis deductae fuere. Nam- 
que in alacritate et capacitate ingenii atque in 
solida judicandi facultate germen positum est, 
ut ita dicam, illud quod scientiHca cultura. fc- 
cundatum, medicum genium producit. Verum 

■ 

relatae et plvysicae et intellectuales facultates, 
cum nonnisi a fausta dispositione proficiscantur, 
in tenebris quasi laterent atquc inanes evade- 
rent, ubi congruum deficeret exercitium . Qua- 
propter scientifica educatione medicus eget, et 
principales dotes, quae ipsum scientiis imbutum 
declarabunt, eruditio, experientia atque philoso- 
phia numerantur . 

Medica eruditio in facta rerum omniu rn ab 
arte propositarum cognitione consistit, quae 



* Digitized by Google 



IO 

morbis praecavendis nec non praesentibus apte 
debellandis inserviunt. Nemo sibi persuadere 
cunctabitur, hanc medico summae necessitatis es- 
se, si perpendat, ipsam idearum ditissimam sca- 
turiginem praeparare . Absgue eruditione saga- 
cissimum quoque ingenium facile aberraret; ob- 
servationes enim et experimenta, quae scientiae 
cujusvis et vel maxime medicae fundamentum 
statuunt, nec ab uno individuo, neque parvo aa- 
ne temporis spatio colliguntur, sed compluriura 
virorum praeclarissimorum molimina noscuntur, 
qui totis viribus in medicina paranda quamplu- 
rimura elaborarunt. Non in humano profecto 
ingenii acumine , ait Baglivius, sita est ars 
praestantissima, quam diligens et accurata 
et sagax notatio naturae atque animadversio 
peperit; sed potius variis cujusque aetatis do- 
ctorum laloribus coacervata sapientia dicen- 

• 

da est, hominumque multorum mens in unum 
quasi collecta. Sed eruditionis necessitas se 
prodit uberius, si emplumenta perspiciantur, 
quae per eandem dotem tum in medicae artis 
exercitio, tura in ejus perfectione redundant. 
Medicus enimvero, qui indefesso labore operam 
omnem in doctrina comparanda collocaverit, ex- 
perimentis simul, observationibus ac judiciis ab 
aliis factis edoctus, facilius suum exponet judi- 
cium, et melius ac promptius ratiocinationem 

instituet- atque semper paratus erit, morbosos 
eventus cognoscere, iisque apta objicere pharma- 
ca. Plures dari quidem in medicina opiniones dis- 
crepantes negabit nemo, quibus ubi medicus 
adnuere vellet, pro certo in proferendis judiciirf 
non parum haesitaret ; attanien cum perpenda- 
tur, auctores quoque dissentientes quoad theo- 
riam pro morborum therapia facienda eadem 
ipsa communiter proponere subsidia. atque et 
inter medicorum sectas multos invreniri in nul- 
lius sententiam euntes, quorum 6cripta propter 
integrum scientiae amorem plurimum sese com- 
mendant, medicus eruditione excellens, quali- 
cumque in casu, tutius tenebit iter. Eruditio in- 
super progressus ac semitas ostendit, quibus 
scientia quaevis aut ars incrementum suum as- 
sequilur vel assequi poteSt, nec non germina 
praebet, ut nova emergant, unde merito cum 
doctissimo Zimmermann concludere placet, eru- 
ditionem verum medici philosophi constituere 
thesaurum . 

Experientia paritef inter medici dotes jme 
recensetur, ea scilicet facultas, quae morbos 
praecavere,. praesentes cognoscere, eosque rite 
curare indigitat; et haec merito supremum te- 
net locum atque medico maximi profecto ha- 
benda, cum ab ipsa rectum artis exercitium uni- 
cc dependcai ; quin etiam perfectionem 9 ut ita 

dicam, medici constituat. Et revera omnes ce- 
terae proprietates simuL concurrant esfe necessc, 
ut bona experientia praeditus medicinae cultor 
dicatur. Verum quidem est, hanc non aliter 
quam protracta atque rite instituta exercitatio- 
ne acquiri posse ; siquidem, ut verbis clariss. De- 
Filippi utar, speciales individuorum constitu- 
tiones, morbi et remedia tam subtiles, adum- 
bratas (sfumate) ac multiplices praeseferunt 
formas, quae, lectionibus omnibus invitis, ae- 
que computare ac eacplicare minime possunt, 
nisi longae ac probae observationis ope; nihi- 
lo tamen minus inconcussa manebit veritas, jam 
dictas leves mutationes nonnisi sensus excultos 
attingere, nonnisi intelligendi prompta atque va- 
lida facultate expendi posse, tali nempe intelle- 
ctu 9 qui eruditione ornetur, et sana philosophia 
dirigatur . 

In postremam tandem medici dotem modo in- 
quirentes, in philosophiam, eam intellectus in- 
stitutionem, quae debite ad verum investigan- 
dum dirigit, essentialem adeo pro medico agno- 
scimus, ut ipsa deficiente$ et eruditio et expe- 
rientia notiones tantum inefficaces, futiles et non 
raro praxi damnosas tradant. Philosophia, inquit 
Cicero, ab animo tanquam ab oculis caliginem 
dispulit, ut omnia .... prima, ultima, media 
vidcremus . Si res in medicina extant rationa- 

lem hucdum eXplicationem Iiaud admittentes, 
hoc a.vera philosophia repeti debet, quae inanes 
theorias prohibens, in observationibus insislen- 
dum esse jubet, nec non speciminum compara- 
tionem aequamque computationem, ut veritas 
deinde eluceat, commendat. Nullum adest du- 
bium, praecepta ab hac scientiarum matre pro- 
posita ad medicinam tum theoricam, tum practi- 
cam maximi fuissa adjumenti; quapropter medi- 
cus philosophia sit optime imbutus, cujus lurai- 
ne jugiter dirigatur . 

Dotes hucusque explanavimus ad recbum Hy- 
gieae artis exercitium magriopere conferentes; 
modo eas propius, quae medicinae cultorem ma- 
gis magisque cum hominum societate conjun- 
gunt, perpendere juvat. .Inter has sane fides, 
spectata integritas, commiseratio^urbanitas aliae- 
que complures numerantur; sed hic de religio- 
nc. virtutum omnium et moralium ct socialium 
veluti fonte, loqui sufficiat. Natura sua cor ad 
rcligionem ducitur, cujus necessitas vel maxime 
patel, si adhomiuem vitam socialem agentem con* 
vertatur attentio . Medicus hinc amplissimum in 
gocietale gradum tenens ante alios^ moralitatis 
omnis matre, animi et cordis moderatricey ar- 
ctisque in. rebus unico fulcimine, religione scili- 
cet eget. Ille enim saepissime, cujuscumque ho- 
minum generis, noa dumtaxat plrysicorum ma- 

lornm, sed et moralium affectuum depositarius 
ac consiliator erit. Quibus *in circumstantiis, si 
nulla religione teneretur medicus, in causa sum- 
mopere foret, cur, fractis socialibus vinculis mo- 
rum, simul prayitatis germina diffunderentur . 
Sed magis adhuc sanctissimum illud munus de- 
monstratur, ubi eventus medicae praxeos exer- 
cilio occurrentes computentur. Medico enimve- 
ro non raro continget, homines antea hilares et 
felices, ilicet insigni obrutos miseria; nunc dira 
atque lentissima cum morte colluctantes ; inter- 
dum deUros, vel ultimum fidei solatium respuen- - 
tes, vel ardentissime implorantes adspicere. Ta- 
libus idcirco in casibus, quo pacto atheus medi- 
cus aequos expromere sensus, miserrimam aegri 
conditionem condolere, eique succurrerc posset, 
si cqrde impio, et jam jam occumbentis naturae 
extremum inclamantis. auxilium vocibus alieuo 
instrueretur? Medicus, inquit celeberr. Gregory, 
cujus mens, infelici quodam fato, adeo obcaeca- 
ta est, ut ipsi nulla in futuram vitam relinquatur 
fides, dummodo sensus integros servet, opinio- 
nes suas aegris caute celabit, perinde ac si a pe- 
stifero morbo praeservare vcllet . Quibus omni- 
bus adjicere fas est, .nullam, quam ipsam medi- 
cinam, artem vel scientiam daci, tantam modera- 
tionem ac virtutum moraliuin copiam cxposcen- 
tem . Sola igitur religio efficiet, ut medicus offi- 

ciis sibi a societate commissis alacritate et virili 

prorsus constantia fungatur. Medicus sit chri- 

• 

stianus, scripsit immortalis Hoffmann, non tan- 
turti ore . • . . sed etiam operibus; et praeclaris- 
sima exempla Harvei, Sydenhami, Boerhaavii, 
Ramazzini, Hoffmanni, Lancisi, Valsalvae, Re- 
di, Morgagni, ut de tot aliis taceam, raedicinam 
ac philosophiam religioni quam maxime favere 
comprobant, atque in perpetuum vera manebit 
Baconis sententia: Leves in philosophia hau- 
stus movere fortasse ad atheismum, pleniores 
haustus ad religionem ducere . . 

Reliquae dotes, quibus exornari deberet me- 
dicus, quoniam cum ejusdem ofTiciis strictum 
servant ncxum, in sequenti capitulo releganlur, 
ubi de praecipuis specialis sermo habebitur. * 

Praecipua medici officia . 

Prae cunctis artes vel scientias coJentibus* me- 
dicus, propriis perfungens muneribus, hominum 
societati alligatur. Hygieae enim artis fiuis eo ten- 
dit, ut indlviduorum, quotquot existunt, salu§ 
scrvetur, redonetur amissa, atque longius vitae 
duratio, quousque licet, protfahatur. Homo binc 
et sanus et aegrotus a primo ortu ad scpulchrum 
usque studiorum medici objectum sistit. Cum 
autem cujusvis individui integra valetudo non 

parura pro societalc valeat, gravi6simum exinde 
patet medici munus quibuscumque 9 spociatim 
aegrotis, auxilium ferendi, statim ac ejus optatur 
adventus. Majus deinceps minusve in morbo pe- 
riculum celeritatem invocati subsidii melius de- 
terrainabit* Indignum utique et indecorum sum- 
mopere foret, si medicus vel propter contagii 
contrahendi timorem aut pecuniae desiderium, 
vel ob peculiarem in aegrum aversionem, aut 
aliaS ob causas a munere suo absterreretur. Hinc 
in morbis pestiferis, contagiosis prudenter siL 
audax, modeste erga divites laboribus suis satis- 
facientes sese gerat 5 cum amicis beuevolus, cum 
pauperibus misericors, cum inimicis generosus, . 
atque a vulgi superstitionibus sese attollens be- 
nignum erga omnes animum ostendat. Aeger ad 
sui benefactoris adspectum quo studio ac quan- 
ta sinceritatc cunctam affectionum suarum seriem 
non exponet? Libenter intimas cordis latebras 
deponet, atque spe dives medicum sollicitus au- 
diet^cujus opinionem facilius amplectetur. Quae 
omnia, quis non intelliget^ quantum in sanitatem 
restitucndam inffuant? 

Sed diflicillimum summeque momentosumme* 
dici officium in aegrorum visitatione consistit, 
quac aegrorum cxamine, morbi diagnosi, pro- 
gnosi atquc therapeutiqis praescriptionibus cx- 
pletur. Examen maxima cuiu diligcntia atque ju- 

dicio instituendum est ; etenim ab ipso causaruni 
et morbi cognitio atque curativa methpdus prae- 
primis pendet. Quamobrem medicus aegrum 
fiuum interroget et sollicitet, ut rationem qua 
morbus ingruebat ac evolvebatur, nec non phae- 
nomenorum omnium seriem ipsi exponat. Mo- 
nendum autem hic est, quod, licet aegrotantium 
verba communiter eloquentius ac simplicius na- 
turam infirmam demonstrent, nihilominus plu- 
ries vel pudor aut stupiditas, confusio, ignoran- 
tia, ignavia, superstitiones, cujuslibet therapiae 
aversio, morbi gravitas et similia, obicem po- 
nunt, ut medicus, potiusquam ejusdem aegri, a- 
liorum attestationem accipiat, ac per proprios 
sensus phaenomenorum recognitionem faciat. In- 
ficianda quidem non est utilitas summa quae ab 
illorum adsertis aegrum assidue circumdantium 
proficiscitur, praesertim si isti symptomata per- 
bene adnotare sciant. In aliquibus casibus imo 
hic unicus existit fons cui diagnosis innititur. 
Sic, nt exemplo utar, quo pacto, si medicus ab- 
erit, ea cognoscerentur, quae, durante epileptico 
aut hjrsterico insultu, durante sopore aut deli- 
rio, sive maniae accessu acciderunt ? Soli reapse 
parentes ac parabolani modum referre queunt , 
quo vigilia, somnus, aegri sermocinationes, de- 
sideria, electa corporis positio, membrorum et 
motuum energia, quantitas ac se-e^excretionum 

qualitas etc. procedant; quae omnia maximam 
circa indolem, progressus et morbi mutationes 
lucem affundunt. Sed in relationibus computan- 
dis summa medicus circumspectione utatur; ve- 
tula enim superstitiosa , parentes admodum offi- 
ciosi juxta praeconceptas ideas vel proprium ob- 
servandi modum narrant, et parabolani negligen- 
tes non raro veritatem dissimulant et plura ef- 
fingunt, ne veluti incuriosi reprehendantur. Qua- 
propter, quantum fieri potest, medicus proprio 
examine eorura, quae vel aeger accusat, vel cir- 
cumstantes deponunt, certam sibi cognitionem 
acquirat. Re6 ab ipso medico collectae pro certo 
ad veritatem. proxime accedunt, inter quas ta- 
men firmissiraae solummodo eae sensuum ope 
expromptae reputari debent. Utinam medicus 
cuncta oculis perlustrare posset! Quam facilior 
tunc praxis redderetur! Ast si in aegri examine 
aliorum indiget concursu, eidem tamen inliaerct 
officiura adsertis nimiam fidem ncquaquam prae- 

* 

6tandi,sed, quousque fieri licet, propriis scnsibus 
cuncta investigandi . Quamvis autera m examine 
sumraara exactitudinem ac diligentiam impen- 
dere debeat, caveat ne aegros vel praesentes fu- 
tilibus interrogationibus, taediosis ac vacuis ser- 
mocinationibus fastidiat ; sed sui ipsius et 6cien- 
tiae decori, cultura, gravitate alque sapientia, 
prospiciat. Ut primuni medicus eymptoniatum 

eeriem sibi comparavcrit, ct praccipua momenta 
in morbum influentia memoriae fixerit, quemad- 
modum scxum, temperamentum, aetatem, vitae 
conditiouem, corporis constitutionem, consuetu- 
dines , idiosjncrasias , anni tempus , regionem , 
etadia et- morbi terminationes, causas patentes 
ac probabiles, remedia adplicita eorumque effe- 
ctus et similia, ad diagnosim transire debet. Haec 
utique in multis morbis facile patet ; in aliis e 
contrario magis incerta, obvelata, indefinita^ imo 
penitus abscondita evadit, prout de malis simu- 
latis, dissimulatis vel complicatis agitur. Hisce 
omnibus et similibus in casibus maxima attentio 
et perspicacia , prudentia semper duce, requi- 
ritnr . 

In prognosi quoque difficultates mnltae obve- 
niunt; nihilo tamen minusmedici est ipsam men- 
te jam antea concipere , atque aegri et domesti- 
corum postulatis satisfacere. Medicus quidem in- 
terdum magna cum probabilitate faustam relin- 
quere prognosim poterit, sed non raro dura te- 
netur necessitate probabile vitae periculum,- et 
vel maxime instans, vaticinandi , cum id et ju- 
stitia et charitas et religio expostulent. In vitae 
discrimine igitur candide omnem spem, sua du- 
bia, suos timores medicus explanare debet, ita 
tamcn, ut monente clariss. De-Filippi, aegro pejor 
prognoseos pars dissimuleturj parentibus cete- 



Digitized by Google 



20 

. roquiu vel familiaribus minirae deneganda . Quo- 
niam autem expertus forsan medicus non exi- 
stit>qui mirandis morborum jam conclamatorum 
solutionibus vel periculis subitis simplicissimas 
at larvatas malorum formas insequentibus non 
percellatur, sic in plerisque prognosticis relin- 
quendis semper scite et prudenter rem tractet. 

Iri medendi methodo statuenda medici estnon 
tantum pharmaca ordinare, verum etiam regimi- 
ni magis proprio attendere . Quoad therapeuti- 
cas praescriptiones non sufficit quod medicus id 
seligat, quod scientia praecipit, ast juxta varias . 
circumstantias remedia accommodare debet. A- 
nimus enim acgrorum inquietus, difficilis^ pavi- 
dus v usus, aversiones, mollities etc. ut medica- 
minum formulae modificentur, eorumque ingra- 
lae qualitates corrigantur, jubent. Munus prae- 
terea medici est, aegrum, parabolanos, aliosve 
apte raodum ac tempus , quo pharmacum susci- 
pi decet, nec non probabilem ejusdem efTectum 
edocere. Incuria enim in primo casu plurium 
malorum origo esse potest, et in secundo vomi- 
tus ille aut diarrhoea, exempli gratia, jam a me- 
dico promota et optata anxium ipsum aegrum 
ceterosque non praemonitos reddet. Quod ad 
regimen attinet, medicus animi aegrotantis tran- 
quillitati proSpiciat, simulque ad corporis quie- 
tem ct motus magis congruos aliosque, et potis- 

simum ad diaetam quae therapiac cujusvis per- 
necessarium coustituit momentura, mentem con- 
vertat. In genere si rigidus in diaetae ordinatio- 
nc, cum praesertim de affectionibus peracutis a- 
gatur, esse debet, prudenti tamen indulgedtia in 
aliis omnibus utatur, et maxime si peculiares 
idiosyncrasiae, habitudines vel aetas id exigunt; 
quae omnia consulte jam antea a medico Ixpen- 
denda sunt. 

Plurimi quoque interest in sua visitatione me- 
dicum serenam faciem atque tranquillam servare, 
animique motus, rebus pessime cedcntibus, re- 
primere . Ipsi non raro continget, ultimum vel 
amici, vel parentis, vel patrisfamilias, vel mae- 
cenatis fatum videre, postquam incassum artem 
suam, labores, amicitiam vel charitatem impen- 
dit. Tali in rerum discrimine nisi proprium mo- 
deretur temperamentum , ejus intellectuales fa- 
cultates pessum ibunt, neque poterit illud, quod 
peragi convenit, discernere, et hinc facile in er- 
rores incidet. Aeger qui a conturbato medici 
vnltu judicium depromit, timore valde exitioso 
afHcietur. In adversis igitur, rursus clariss. De- 
Filippi opinioni assentimur, forti magnoque ani- 
mo sese medicus demonstret, animo nempe illo, 
quem Cicero veluti typum strenuis viris adscribitt 
in adeundis periculis, dicebat ille, consuetudo 
imitanda medicorum est. Sed talis sese gerendi 

mos a severitate atque illorum indifferentia lon- 
ge abstineat, qui animo sensus experte, miseran- 
dis quoque in rebus, instruuntur. In periculis 
versans, semper medicus laboret, ut adflicto ma- 
jorem opem ferat, et sic aniimim sine fragilitate 
sensibilem, sine abjectione affabilem, absque stu- 
dio gravem praeseferat . Verum non in contra- 
ria dumtaxat, sed in secunda quoque sorte sese 
gerat sapienter . Illo mane, quo cubiculum in- 
trans jam ablati periculi signa reperiet, vultus- 
que adstantium hilares ac laetos, nec non aegrum 
ipsum pristinae jam physiognomiae inspexerit 
restitutum, qui aliquot horis placidum somnum 
dormiens in suum liberatorem oculos insolita 
voluptate micantes figet, illa dies, inquam, per- 
pessas aerumnas oblivioni tradet atque animum 
talibus, verbis non exprimendis^ deliciis imbuet- 
Quod si perpendatur spes quam maxime allicien- 
tes illico evanescere posse, cui non patebit, quan- 
ta cum circumspectione et prudentia sese gere- 
re 5 omni in casu licet fortunato, medicus debeat? 

Occasiones occurrunt in quibus medicum alius 
medici in arte magis provecti opinionem anv 
plecti decet. Cum in morbis obscuris periculo- 
fiis, vel longioris durationis institutam therapiam 
optato fini non satisfacere curator observat,auum 
est consilium quaerere, quod vel raaxime tunc 
accipiendum, ubi ab aegro vel familiaribus pro- 

ponitur . Erga consulentem talem urbanitatem, 
aestimationem et confidcn tiam demonstret, quae 
ipsius doctrinae ac honestati competit, et tali 
modo erga eum se gerat, quo ipse similibus in 
cireumstantiis tractari vellet. Sui praeterea mu- 
neris est narrationem brevem, morbi decursum, 
causas patentcs, phaenomena hucdum occurren- 
tia, morbi mutationes, si fors contigerunt, si- 
mulque therapiam in usum tractam exponere. 
Narratione jam facta, ratiocinationem circa ideas 
de casu praesenti conceptas pra^bere poterit, u- 
naque ea referre quae in posterum perficienda 
sibi proposuerat. Debct deinceps consulentem 
omni patientia exaudire, ipsumque iilo momen- 
to tanquam judicem considerare. Quod si opi- 
nioni non assentiatur, dissensionis causam expli- 
cet. Omncs quaestiones ingenui animi fructus 
sint oportet, nec alio nisi in aegri salutem diri- 
gantur. Quantum revera dedecoris medico cc- 
deret, si ipse ad aegri atque parentum et amico- 
rum praesentiam scicntificas ac inutiles quaestio- 
nes jactare vejlet, eo scilicet consilio, ut propriam 
ostentaret eruditionem, vel pracdilcctas opinio- 
nes sustineret! Vult sanari paticns > non doce- 
ri, celebr. ajebat Macoppe, et doctiss. Bufalinius, 
consultationem orationem non esse, in qua hu- 
manae jactationcs in conflictum vcniant, nec es- 
se ingenii fastum atque scientiae supcrbiam par- 

tes , quibu8 raedicus magis eluceat ; benencam 
natura sua salutarem artem evadere ; benigno 
quoque animo medicinam facientes instrui opor- 
tere. 

Verum limites trasgrederer, quibus meam dis- 
sertatiunculam circumscribere proposui , si rae- 
dicum quovis in eventu sequi vellem • Illi reapse 
pluries continget cum fanaticis, lrypochondria- 
cis, valetudinariis arduum facere patientiae pe- 
riculum; cum injustis ac iniquis salutatis artis 
irrisoribus, vel improvidis agyrtis animi fortitu- 
dinem ac prudentiam experiri; in diris atque 
vastantibus epidemiia heroicae virtutis luculen- 
tum praebere argumentum ; in criminibus, irae, 
odii ceteraeque hominum perversitatis victimas 
acque ac ingenue examinare ; domum cum egen- 
ti hominum genere magnanimitatem ac genero- 
fiitatem ostendere. Quibus omnibus in circum- 
etantiis et in ceteris similibus medici praecipue 
erit salutaris artis honori, cum moderatione, sa- 
pientia, fortitudine e't humanitate prospicere. 

THESES DEFENDENDAE 



I. 

Nemini major quam medico sapienti competit 
aestimatio. • 

II, 

Arsenicum a medicamentorum numero excludi 
deberet. 

III. 

De veneficio arsenicalium ope patrato aequum 
deflceret judicium, nisi arsenicum in metalli 
vel liydrureti formairi redactum sit. 

IV. 

Multa, at dubia, pro arsenicalibus venenis lau- 
dantur antidota. 

v. 

Virtus medicaminum electiva a specifica summo- 
pere distinguenda. 

VI. 

Quo perfectior medica scientia evadet, eo pau- 
ciora pharmaca specifica numerabuntur. 

VII. 

Medicus nec mere ecclecticus, nec mere syste- 
maticus esse potest. 

VIII. 

Quod sagax naturae scrutator sentit, verbis in- 
terdum exprimi non potest. 

IX. 

Hinc sententiae a medico ingenioso ac exercitato 
prolatae, non qua naturae, sed potius artis in- 
spirationes habentur,productumvidelicetmen- 
tis aeque computantis 6istunt. 

■ 

X. 

Mania necessario includit delirium. 

XI. 

In puerorum tum physica, tum psychica educa- 
tione praestans physiologus ante alioa praefe- 
rendus. 

XII. 

Major bilis copia in repletum quam in vacuum 
intestinum effunditur. 

